b'\n_START_ARTICLE_\nNosferatu\n_START_SECTION_\nHandling\n_START_PARAGRAPH_\nHistorien starter i den oppdiktede tyske byen Wisborg. Den unge John Hutter (Harker) er en suksessfull eiendomsmegler som blir bedt av sin sjef om \xc3\xa5 dra til Transilvania for \xc3\xa5 treffe en klient ved navn grev Orlok. Det mangler ikke p\xc3\xa5 illevarslende tegn og advarsler fra landsbyboerne i traktene, men Hutter lar ikke landsens overtro komme i veien for sitt arbeide. Etter \xc3\xa5 ha kommet til Orlocks slott g\xc3\xa5r det meste etter planen, helt til under en middag hvor han uheldigvis skj\xc3\xa6rer seg selv i tommelen. Synet av blod gj\xc3\xb8r Orlok vill og han fors\xc3\xb8ker \xc3\xa5 suge noe av det til seg, men blir skj\xc3\xb8vet vekk. _NEWLINE_Da Orlok senere f\xc3\xa5r se et bilde av den vakre Ellen, Hutters kone, undertegner han de n\xc3\xb8dvendige dokumentene og setter om natten kursen rett mot Wisborg for \xc3\xa5 bite henne i nakken og suge blodet hennes. Med seg tar han en hel h\xc3\xa6r av pest-rotter som skaper en d\xc3\xb8delig epidemi i byen. Det blir straks et kappl\xc3\xb8p om \xc3\xa5 komme seg til Ellen og bringe henne i trygghet f\xc3\xb8r Orlok finner henne. Sp\xc3\xb8rsm\xc3\xa5let er bare hvor lenge Hutter klarer \xc3\xa5 holde seg stabil nok da han selv har f\xc3\xa5tt to hoggemerker i nakken.'